Ny smartpistol får USAs våpenlobby til å rase
Den amerikanske sjefen for selskapet Armatix som har utviklet våpenet for at barn og ungdom ikke så lett skal kunne stjele foreldrenes våpen, Belinda Padilla, har allerede mottatt dødstrusler. - Du må ikke kjøpe Padillas mobilnummer og bilde er spredd på amerikanske nettforum og siden det har hetsen haglet. - Akkurat nå finnes dessverre makten hos de organisasjonene som skremmer alle. Alt vi gjør er å tilby et ekstra nivå av sikkerhet til din individuelle rett til å bære våpen. Om du ikke vil ha det kan du bare la vær å kjøpe det, sier Belinda Padilla til New York Times. Radiokommunikasjon Et smartvåpen er et skytevåpen hvor teknologi sørger for at bare en autorisert bruker kan avfyre våpenet. Teknologien i våpenet fra Armatix, som skal være den første på det amerikanske markedet, fungerer slik at en elektronisk chip i våpenet kommuniserer med klokken via et radiosignal. Er avstanden mellom klokke og våpen mer enn 25 centimeter får du ikke avfyrt våpenet. Redd for strengere våpenlovgivning Motstandere av de nye våpnene er redde for at introduksjonene av smarte våpen skal få flere til å følge etter en lov som staten New Jersey har. Denne sier at tre år etter at smarte våpen er alminnelig tilgjengelig, skal statens våpenhandlere bare selge denne type våpen. President Barack Obama har også tidligere uttalt at han støtter smartvåpen teknologien. Ifølge et blogginnlegg fra våpenlobbyorganisasjonen, National Rifle Association, er de motstandere av myndighetspålagte regler som krever at folk skal bruke dyre og upålitelige teknologier som for eksempel fingeravtrykk før et våpen kan avfyres. De frykter ifølge nyhetsbyrået Reuters at den nye teknologien skal føre til et forbud mot våpen som ikke har teknologien. Hatkampanje stopper våpenbutikker Etter at hatkampanjen har begynt å spre seg, har også flere våpenbutikker som i utgangspunktet hadde avtale om å selge det 22 kalibrede smartvåpenet, begynt å trekke seg. Ifølge nyhetsbyrået Reuters har en våpenhandler stoppet planlagt salg av våpenet etter å ha mottatt hundrevis av telefoner og en rekke drapstrusler. - Jeg kan ikke risikere at butikken min blir brent ned. Jeg har folk rundt meg som jeg må ta vare på sier Andy Raymond, en medeier i en våpenbutikk i Maryland. En våpenhandler i Los Angeles skal også ifølge nyhetsbyrået ha fjernet smartvåpnene fra hyllene sine. De hevder imidlertid at det aldri var en plan om å starte å selge våpenet. Koster 10.000 kroner Den smarte pistolen koster 1800 dollar eller drøye 10.000 kroner. Det er ifølge International Business Times tre ganger så mye som et av de vanligste håndvåpnene i USA, Glock 17.
Denne såkalte smartpistolen som bare kan avfyres av personen som bærer den medfølgende klokken har satt sinnene i kok i den amerikanske våpenlobbyen.